पाएं अपने शहर की ताज़ा ख़बरें और फ्री ई-पेपरडाउनलोड करें
अमृत योजना के तहत रोड निर्माण का काम कर रहा ठेकेदार काम में लापरवाही बरत रहे हैं। पाइप लाइन डालने के बाद मिट्टी का पूरी तरह से भराव न कर एवं रोड काे चलने लायक नहीं किया जा रहा है। जिससे रोड पर फैली मिट्टी के कारण लोगों को निकलने में परेशानियों का सामना करना पड़ रहा है। लोगों ने बताया कि रविवार की रात हुई बारिश के बाद रोड पर फैली मिट्टी के कारण रोड पर कीचड़ हो गई, जिससे रोड पर पैदल निकलने में भी लोगों को परेशानियों का सामना करना पड़ा। अभी से यह हालत हैं, शहर के हर वार्ड और गलियों में पाइप लाइन डालने के बाद कंपनी ने मिट्टी का ठीक से भराव न कर रोड पर गिट्टी डालकर चलने लायक नहीं किया है।
जिससे बारिश के दिनों में स्थिति और खराब हो सकती है। जबकि नियमानुसार ठेकेदार को रोड की खुदाई करने के बाद पाइप लाइन डालकर उसे तुरंत चलने लायक करना है, लेकिन ठेकेदार द्वारा यह काम न कर लापरवाही बरती जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn